Diari Oficial de la Generalitat Valenciana


Sumari del DOGV 1828, del 17-07-1992 (1992/825471)

ACORD de 6 de juliol de 1992, del Govern Valencià, pel qual es declara la urgent ocupació dels béns i drets subjectes a expedient d'expropiació forçosa de l'Ajuntament de Palomar (València).
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1828

Data del DOGV
:   17-07-1992

Secció del DOGV
:   ALTRES DISPOSICIONS

Número del document
:   1992/825471


Data del document
:   06-07-1992

Organisme emissor
:   Conselleria d'Administració Pública

Tipus de document
:   Acord

ACORD de 6 de juliol de 1992, del Govern Valenciá, pel qual es declara la urgent ocupació dels bens i drets subjectes a expedient d'expropiació forçosa de l'Ajuntament de Palomar (Valencia).  
El Govern valencià, en la reunió del dia 6 de juliol de 1992, adoptà l'acord següent:  
L'Ajuntament de Palomar, després de l'aprovació del projecte d'obres i el compliment de la resta de requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte de pistes polivalents.  
Aquesta declaració d'urgent ocupació es justifica pel fet que l'obra es troba inclosa en un pla quadriennal de la Diputació Provincial de València, concretament en el Pla Provincial d'Obres i Serveis de 1992 i, per tant, l'endarreriment del projecte podria suposar la pèrdua de la subvenció corresponent amb el consegüent perjudici per a la hisenda municipal  
Sotmés l?expedient a informació pública, l'afectat no ha presentat al·legacions.  
El tràmit del procediment s'ha fet d'acord amb la Llei d'Expropiació Forçosa i el seu reglament.  
Per tot això, i fent ús de les facultats conferides pel Reial Decret 3.318/1983, de 25 d'agost, d'acord amb els articles 32 i 17 de l?Estatut d?autonomia de la Comunitat Valenciana, en relació amb l'article 25 de la Llei 5/1983, de 30 de desembre, a proposta del Conseller d'Administració Pública, el Govern valencià  
ACORDA  
Primer  
Declarar la urgent ocupació dels béns i drets subjectes a expedient d'expropiació forçosa instruït per l'Ajuntament de Palomar per a l'execució del projecte de pistes polivalents.  
Llista de béns afectats  
Nom del propietari: Vicente González Giner.   
Adreça: c/ Cuesta de Santo Domingo, 11, Madrid.   
Situació de la finca: polígon 2, parcel·la 213, paratge Barranquet.  
Superfície: 2.187 m2, és a dir, 2,6286 fanecades.  
Límits: nord, barranc Yunda; sud, propietat municipal; est, propietat municipal i oest, camí.  
Segon  
Aquest acord es publicarà en el Diari Oficial de la Generalitat Valenciana, a l?efecte de l'article 56.2 del Reglament d'Expropiació Forçosa, perquè les persones interessades, després de publicada la llista i fins al moment d'estendre l'acta prèvia, puguen formular per escrit davant l'Ajuntament de Palomar al·legacions a l?efecte de corregir les possibles errades que s'hagen produït en enunciar els béns afectats per la urgent ocupació.  
València, 6 de juliol de 1992.  
El Conseller Secretari del Govern Valencià,   
EMERIT BONO I MARTINEZ